Hei! Olen Sid Roth.
Tervetuloa maailmaani, joka on luonnollisesti yliluonnollinen.
Soitin haastattelua varten miehelle, -
joka on viimeinen elävä yhteys Azusa-kadun herätykseen.
Järkytyin kuullessani, että hän oli kuollut samana aamuna.
Jumala oli pyytänyt haastattelua!
Saatte kuulla sen miehen uuden profetian lopunajoista -
aivan kuin hän olisi itse paikalla. Se on yliluonnollista!
Sid Roth on tutkinut yli 40 vuotta yliluonnollisuuden outoa maailmaa.
Liity Sidin seuraan Yliluonnollista-ohjelmaan.
Pyhä Henki, kiitos Sinulle.
Kiitos läsnäolostasi tässä hetkessä.
Tämä ohjelma on Sinun. Ota ohjakset.
Vieraani Jody Keck meni Israeliin miehen kanssa, joka tunnettiin -
viimeisenä elävänä yhteytenä Azusa-kadun herätykseen.
Tämä Tommy Welchel kertoi todistuksia, jotka oli itse kuullut.
Tommy kertoi jopa todistuksia, joita ei ollut sitä ennen jaettu, -
ja lopunaikoja koskevan profetian, jonka hän sai Israelissa.
Tommy kertoi myös välittävänsä Azusa-kadun kirkkauden Jodyn ylle.
Jody välittää sitä nyt muille. Kerro Azusa-kadun herätyksestä.
Azusa-kadun herätys oli täysin Jumalan vaikuttama ihme, -
jollaista ei ole nähty sitten helluntain.
Herätys alkoi vuonna 1906, -
ja nykyään on miljardi ihmistä, joiden juuret voi jäljittää Azusaan.
Herätystä johti mies nimeltä William Seymour.
Hän oli vain 36-vuotias entisten orjien poika.
Hän muutti Los Angelesin alueelle ja saarnasi eräässä seurakunnassa.
Hän halusi opettaa Pyhän Hengen kasteesta ja kielillä puhumisesta, -
minkä tähden hänet erotettiin.
Hän siirsi herätyksen taloon, joka sijaitsi Bonnie Brae -kadulla.
Silloin Jumalan voima lankesi ja väkeä alkoi tulla niin paljon, -
että piti siirtyä Azusa-kadulle vanhaan lähetyskirkkoon, -
joka oli poltettu lähes maan tasalle ja joka oli toiminut myös tallina.
Jumalan voima oli valtava.
Seymorilla oli tapana istua puinen laatikko päässään.
Hän istui eripituisia aikoja kymmenestä minuutista tuntiin, -
ja muut odottivat, rukoilivat ja etsivät Herraa.
Kun hän otti laatikon päästään, -
alkoi tapahtua ihmeitä, jotka olivat aivan uskomattomia.
Herran läsnäolo täytti vanhan lähetyskirkon shekina-kirkkaudella.
Huone täyttyi usvalla jopa kaulan korkeudelle asti.
Tässä Herran kirkkauden usvassa ihmeitä vain räjähteli ilmoille -
illasta toiseen kolmen ja puolen vuoden ajan.
Mitä tapahtui eräänä päivänä, kun Seymour otti laatikon päästään?
Kun laatikko oli otettu pois, ihmeet lakkasivat.
Herran läsnäolo ja kirkkaus eivät enää tuntuneet samalla lailla.
Ihmeet jatkuivat vielä hetken aikaa, mutta se ei ollut enää samanlaista.
Jotkut ovat pohtineet, -
että Seymour ei ainakaan vetänyt itseensä huomiota laatikko päässään.
Mutta ehkä kerran hän tuumi, että kirkkaus oli ilmestynyt joka päivä.
Mihin tätä laatikkoa enää tarvitaan?
Ja niin Jumalan valtavin toiminta sataan vuoteen päättyi, -
aivan kuin Pyhä Henki olisi marssinut ulos.
Kaikki nämä eläkeläiset siis kertoivat todistuksensa Tommylle.
Miksi he kertoivat juuri Tommylle -
kaikki nämä omakohtaisesti todistamansa tapahtumat?
Tommy oli 17-vuotias muuttaessaan Pisgah-nimiselle paikkakunnalle.
Monet Azusa-kadun herätyksen kokeneet uskovat asuivat siellä.
He tiesivät Herran lähettäneen Tommyn.
Monet olivat halunneet kuulla heidän todistuksiaan, -
ja joskus niitä kerrottiinkin, mutta he odottivat oikeaa ihmistä, -
jolle todistukset kerrottaisiin ja joka kertoisi ne koko maailmalle.
Kerroit, ettei Tommy kertonut todistuksia eteenpäin vuosikausiin!
Miksi hän teki niin ja kuinka kauan hän odotti kertoakseen ihmeistä?
Hän sai näyn Jeesuksesta.
Näyssä Jeesus tuli sanomaan hänelle: "Ole kärsivällinen ja kuuliainen."
Hän kertoi, kuinka noina vuosina häntä poltti halu jakaa todistukset.
Joka kerta hän kuuli Herran sanat: "Ole kärsivällinen. Ole kuuliainen."
Jumalan täydellinen ajoitus tuli 40 vuotta myöhemmin. - 40 vuotta!
Tommy ei kertonut todistuksia kenellekään, ei edes vaimolleen.
Eräänä aamuna hän heräsi ja Pyhä Henki sanoi: "Tämä on se päivä."
Tommy ilmoitti pastorilleen, että Jumala antoi luvan kertoa ihmeistä.
Pastori kysyi, tiesikö Tommy, mikä erityistä siinä päivässä oli.
Sinä päivänä oli kulunut sata vuotta Azusa-kadun herätyksen alkamisesta.
Matkustit Tommyn kanssa Israeliin.
Se oli hänen ensimmäinen Israelin-matkansa.
Hän sai näkyjä paikoissa, joissa Jeesus oli kulkenut.
Mikään matkaryhmä ei ole saanut samanlaista ilmestystä.
Tommy näki omin silmin Raamatun ajan tapahtumat.
Kerrot tästä kirjassasi.
Voisitkohan kertoa meille yhden näistä näyistä?
Jumala alkoi puhua Tommylle yliluonnollisesti näkyjen kautta.
Yksi näky annettiin, kun seisoimme Jordanvirran varrella.
Tommy tarttui käteeni ja kertoi näkevänsä valtavasti kaloja.
Näyssä oli tuhansia kaloja, jotka nousivat joesta ihmisten muodossa.
Israeliin oli tulossa herätys.
Se myös leviäisi koko maailmaan ennennäkemättömällä tavalla.
Minulla on suosikki-ihmeeni Azusa-kadun ajoilta.
Se liittyy pieneen tyttöön, jonka hampaat olivat mädäntyneet.
Hampaat putosivat tytön suusta yhdessä hetkessä. Kertoisitko siitä?
Sisar Lucille oli vain 18-vuotias, kun hän alkoi käydä Azusa-kadulla.
Hänellä oli voitelu rukoilla niiden puolesta, joilla oli huonot hampaat.
Erään pikkutytön kaikki rautahampaat olivat mädäntyneet.
Tyttö kärsi kovasti tilanteesta.
Hänen vanhempansa pyysivät rukousta.
Lucille pyysi muilta mukia.
Hän toi sen tytölle ja pyysi kumartumaan sitä kohti.
Tyttö kumartui, -
ja kaikki mädät hampaat putosivat mukiin.
Sitten Lucille koski sormella ientä, ja siihen kohtaan kasvoi hammas.
Hän siirtyi seuraavaan kohtaan edellisen hampaan noustua esiin.
Kasvoiko hammas nopeasti? - Se tapahtui hetkessä.
Lucille kävi läpi kaikki hampaat, ja vain muutamassa minuutissa -
kaikki tytön hampaat olivat kasvaneet paikoilleen.
Tuo on parempi kuin mainokset, jotka lupaavat päivässä uudet hampaat.
Jumala saa olla minun hammaslääkärini!
Kerro jostakin ihmeestä, jota ei ole aiemmin julkistettu.
Kerrot kirjassasi raskaana olevasta prostituoidusta.
Eräänä iltana paikalle tuli nuori nainen, prostituoitu.
Hänen vauvansa oli kuollut kohtuun kahdeksannella kuulla.
Nainen halusi vauvansa elävän.
Hän oli kuullut ihmeistä ja pyysi rukousta vauvansa puolesta.
Sisar Lucille oli taas paikalla rukoilemassa, mutta hän epäröi.
Ehkä lapsen oli parempi menehtyä naisen ammatin vuoksi.
Mutta nainen halusi jättää ammattinsa ja pitää lapsen.
Lucille laski kätensä naisen päälle, ja välittömästi vauva heräsi eloon.
Lucille tunsi vauvan potkut.
Vauva syntyi, ja se oli poika. Myöhemmin elämässään -
hänestä tuli evankelista, joka johti suuria herätyksiä Los Angelesissa.
Hän johdatti tuhansia ihmisiä uskoon.
Kerro vielä luovista ihmeistä. Ne ovat lisääntyneet valtavasti.
Purtiinko joltakulta korva irti?
Kerran eräs nainen oli yllättänyt miehensä toisen naisen kanssa.
Nujakassa toinen nainen puri häneltä korvan irti. Hän meni heti Azusaan.
Hänen korvansa puolesta rukoiltiin.
Nainen painoi aluetta nenäliinalla, ja sen alla iho oli aivan verillä.
Lucille rukoili ja laittoi kätensä nenäliinan peittämään kohtaan.
Koko korva kasvoi takaisin.
Tommy Welchelillä oli tulevaisuutta koskeva voimallinen profetia.
Se oli tullut hänelle profeetta Tommy Hicksin näyn kautta.
Se on juuri tätä hetkeä varten.
Yliluonnollista-ohjelma jatkuu hetken kuluttua.
Maailma korostaa eroja välillämme eristääkseen meidät toisistamme.
Raamattu kertoo, että Jeesus yhdisti juutalaiset ja ei-juutalaiset.
Hän loi uuden ihmisen, uuden ihmiskunnan.
Yhteen tulomme herättää ihmisissä valtavan nälän Jumalaa kohtaan.
Sid Roth löysi Raamatusta avaimen juutalaisten tavoittamiseen.
Uuden ihmiskunnan kautta Jumala tekee ihmeitä ja merkkejä, -
ja koko maailma saa nähdä Jumalan.
Nettisivumme varustavat sinut kertomaan muillekin siitä, -
miten ratkaiseva yhteen tulomme on valtavan herätyksen syntymisessä.
Saat tietoa Israelista, seurakunnan juutalaisista juurista -
ja siitä, miten kaikki kansat tulevat siunatuiksi.
Osoitteessa sidroth.org opit lisää yhdestä uudesta ihmiskunnasta.
Jumalan yliluonnollisuus ei tunne rajoja.
Saat milloin ja missä tahansa työkalut ihmeesi vastaanottamiseen.
ISN-verkosto on saatavana mobiililaitteelle ja älytelevisioon.
Raamatun sanoma ei ole muuttunut, mutta elämme 2000-lukua.
Jumalan ihmeellisistä suunnitelmista voi kuulla nyt aivan uusin tavoin.
ISN-verkosto tarjoaa sinulle Pyhän Hengen voitelemat ohjelmat, -
niin että voit katsoa, mitä haluat, milloin ja missä tahansa.
ISN tarjoaa ohjelmavirtaa 24/7 mobiililaitteelle tai älytelevisioon.
Voit katsoa ohjelmakirjastostamme kymmeniä Yliluonnollista-jaksoja.
Valmistaudu saamaan läpimurtosi milloin ja missä tahansa.
Lataa sovellus ilmaiseksi.
Yliluonnollista-ohjelma jatkuu.
Moni yleisön jäsen -
ei tunnista Tommy Hicksin nimeä. Kuka hän oli?
Tommy Hicks oli suuri evankelista, joka johti Argentiinan herätystä.
Hän meni Argentiinaan 1950-luvulla diktaattori Juan Peronin aikana.
Jumala paransi Peronin hetkessä Hicksin kautta.
Kokonainen stadion annettiin Hicksin käyttöön, ja herätys alkoi.
Hicks johdatti Argentiinassa satoja tuhansia ihmisiä uskoon.
Hicks kävi saarnaamassa Pisgahissa Tommy Welchelin kotiseudulla.
Welchel oli vain 18-vuotias tavatessaan Hicksin ensi kertaa.
Toisella kerralla hän sai Hicksiltä profetian.
Hicks antoi Tommylle profetian sanat näyn kautta, jonka kohta kerron.
Näky ja uni koski lopunaikoja, ja Tommy olisi osa sitä näkyä.
Tommy kertoi nolostuneensa. Hänhän oli vasta nuori pojankloppi.
Näky kai koskisi suuria johtajia. Hicks sanoi, että näky toteutuisi -
vasta heidän aikansa jälkeen, mutta Tommyllä oli siinä osa.
Tämä oli se näky, jonka Herra antoi.
Tommyn mukaan siinä oli lopunaikojen elonkorjuu.
Näyssä nousi joesta jokin, mikä näytti jättiläiseltä.
Jättiläinen kuvasi sitä, miten kaikki uskovat tulivat yhteen -
ja muodostivat valtavan jättiläisruumiin.
Taivaasta lankesi Jumalan tuli, joka oli kuin nestettä.
Kun ihmiset koskettivat tulta, Jumala voiteli heidät tehtäviin.
He laskisivat kätensä sairaiden ylle ja parantaisivat heidät.
Näin kävisi kaikkialla maailmassa ennennäkemättömällä tavalla.
Azusa-kadun tapahtumatkin olisivat mitättömiä tämän rinnalla.
Kukaan yksittäinen ihminen ei tule saamaan mainetta.
Jumala käyttää nimettömiä ihmisiä, jotka ovat olleet kätkettyinä.
He ovat kyntäneet Herrassa vuosia, ja pian Hän ottaa heidät käyttöönsä.
Lopunaikojen elonkorjuusta tulee Jumalan suurin voimannäyte.
Tommy Welchel... Ei Hicks, vaan Welchel, -
hän profetoi sinulle ja välitti Azusa-kadun voitelun.
Sen saman Jumalan läsnäolon, -
joka oli alkuperäisten osallistujien yllä.
Kerro siitä. - Tommy rukoili puolestani monesti.
Matkustin ja palvelin hänen kanssaan.
Mutta tuli hetki, jolloin hän tiesi, että soihtu piti antaa eteenpäin.
Hän sanoi Jumalan valinneen minut kertomaan ihmeistä muille.
Minun tuli jatkaa Tommyn perintöä, -
jotta ihmiset voisivat kokea Jumalan kirkkauden -
samalla tavalla kuin Azusa-kadulla.
Tommy uskoi, että Jumala oli johdattanut meidät yhteen.
Mikään ei ole sattumaa. Jumala oli tuonut meidät yhteen.
Tommy rukoili puolestani ja pyysi voitelua välittymään minulle, -
jotta välittäisin sen eteenpäin.
Haluaisin sinun nyt rukoilevan ihmisten puolesta.
Lukisitko ensin kirjastasi Frank Bartlemanin sitaatin?
Toki. Frank Bartleman oli mukana Azusa-kadun herätyksessä.
Hän perusti ympärivuorokautisia rukousryhmiä kolme vuotta aiemmin.
Hän oli kaunopuheinen mies.
Luin hänen sanojaan seurakunnassa, ja tila täyttyi Herran kirkkaudella.
Läsnäolijat alkoivat vapista ja täristä Jumalan voimasta.
Tämä on se Bartlemanin sitaatti, jonka luin siinä seurakunnassa.
Ennen kuin luet sen, voisitko kertoa kolme äsken saamaasi tiedon sanaa?
Pyhä Henki näytti ensimmäiseksi pienen lapsen, jolla on lupus.
Hän sanoi, että tällä hetkellä Hän parantaa lapsen, jolla on lupus.
Sitten Hän kertoi parantavansa jonkun, jolla on Lymen tauti.
Kolmanneksi Hän näytti minulle naisen, joka on kotoisin Intiasta.
Jumala haluaa puhua sinulle. Nämä ovat Hänen sanojaan.
Jeshua, Jeesus sanoo sinulle näin:
Hän on valinnut sinut vaeltamaan kirkkaudessa ja kantamaan sitä.
Lukisitko sitaatin? - "Hetken hiljaa odotettuamme -
yllemme laskeutui suuri tyyneys. Sitten äkkiä, ilman varoitusta -
itse Herra Jeesus ilmestyi meille. Hän aivan kuin seisoi keskellämme, -
niin lähellä, että Häntä olisi voinut koskettaa kurottamalla kätensä.
Mutta emme rohjenneet liikahtaakaan. En voinut edes katsoa Häntä.
Tuntui, että olin pelkkää henkeä.
Hänen läsnäolonsa oli todellisempi kuin luonnollisin aistein havaittuna.
Unohdin omistavani korvat ja silmät. Henkeni tunnisti Jeesuksen.
Jumalan rakkauden taivas täytti ja sykähdytti sieluani.
Lävitseni kulki palava tuli.
Hänen edessään koko olemukseni norui maahan kuin vaha tulen edessä.
Menetin kaiken ajan ja paikan tajun.
Tiedostin vain Hänen läsnäolonsa.
Palvoin Hänen jalkojensa juuressa kuin kirkastusvuorella.
Kaikki muu katosi paitsi henki." Aamen.
Rukoilisitko voitelun välittymistä? - Rukoilen. Tulemme eteesi, Isä.
Sinä olet Pyhä.
Pyydämme, että jokainen saa saman voitelun, -
jonka Tommy välitti minulle: sen tulen, joka oli Azusa-kadulla.
Puhun yllenne, että juuri nyt Jumala välittää sen teille, -
niin että mekin sulamme edessäsi kuin vaha -
ja sytymme palamaan tultasi.
Laske tulesi ja kirkkautesi yllemme. Käytä meitä ja lähetä meidät.
Sanomme: Tässä olemme, Herra.
Rukoilen jokaisen puolesta, joka tätä katsoo tai kuuntelee, -
ja välitän yllenne Azusa-kadun tulen.
Rukoilemme tätä Jeesuksen mahtavassa nimessä. Aamen.
Lopuksi haluan vielä, että rukoilet tämän rukouksen ja tarkoitat sitä.
Rukoile se nyt, ääneen.
Rakas Jumala, minä olen syntinen.
Minä uskon, että veresi pesee pois syntini.
Nyt kun olen puhdas, Jeesus, tule sisimpääni.
Tule Vapahtajakseni ja Herrakseni. Aamen. Tapahtukoon näin.
Hän itse on rauhamme, joka yhdistää juutalaiset ja pakanat.
Hän rikkoi meitä erottavan muurin -
luodakseen itsensä kautta yhden uuden ihmisen.
Yhden uuden ihmisen.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voit asettaa rukousmuistutuksia.
Osoita vastuullisuutesi jakamalla rukousaikasi muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Ensi viikolla ohjelmassa:
Hei! Olen T.J. Malcangi. Minulla oli pakko-oireita ja paniikkikohtauksia.
Parannuin hetkessä kohdattuani Jeesuksen.
Liity seuraani ensi viikolla. Kerron, mitä Jumala opetti parantumisesta.
Rukoilen puolestasi, että vapaudut masennuksesta, painostuksesta, -
ahdistuksesta, murheista ja pelosta.
Jumalan yliluonnollisuus ei tunne rajoja.
Saat varustusta milloin ja missä tahansa läpimurtosi saamiseen.
Yliluonnollista-ohjelmaverkosto ISN -
tarjoaa ohjelmavirtaa 24/7 mobiililaitteelle tai älytelevisioon.
Treenaan paljon ulkona. ISN kulkee mukanani.
Lataa ilmainen ISN-sovellus.
Suomennos: Katri Filppu